《己亥冬怀》
明代·刘逢源

寒裂冰纹响石渠，满天风雪困樵渔。藏名何必逃吴市，高卧犹能读《汉书》。

巳向琴尊消岁月，无劳钟鼓飨爰居。茅斋土锉炊烟冷，委巷谁来长者车。

作者简介：明末清初直隶曲周人，字资深，号津逮。明贡生，入清不仕。经史百家之外，又通星数河洛之学，喜谈兵击剑。生当乱世，流离江汉淮海间，诗多忧愤语。有《积书岩诗集》。